open-index/open-wikipedia-markdown huggingface dataset:
עכסן (סוג)

[ממוזער|[עכסן באחה קליפורניה (Crotalus enyo).]]
[ממוזער|2 זכרים של [עכסן פסיפי בתחרות.]]
**עכסן** (שם מדעי: *Crotalus*) הוא סוג של נחשים ממשפחת הצפעיים החיים רק באמריקה הצפונית והמרכזית ומין אחד מצוי באמריקה הדרומית. זהו הסוג העיקרי של העכסנים, כשעוד 2-3 מינים שייכים לסוג עכסן קטן.

## מאפיינים
העכסנים הם הנחשים הגדולים ביותר באמריקה הצפונית ומהנחשים הארסיים הגדולים בעולם. אורכו של הגדול שבהם - עכסן גב-יהלום מזרחי (*Crotalus adamanteus*), מגיע ל-150 ס"מ בקלות ואפילו ל-2.5 מטר. הם בעלי רצועות קשקשים בצבע חום מנומר עד צבע חיוור. הם בעלי ראש גדול עם שיני ארס חלולות וידועים בעיקר בזכות ה"עכס" שבקצה זנבם, איתו הם מקשקשים כשהם מותקפים. הם מגדלים בכל שנה נוספת עוד שכבה על קשקשיהם.

נחשים אלה מסתגלים לבתי גידול רבים, כשחלקם חיים גם במדבר ואפילו באיים מבודדים, אך חיים בעיקר על הקרקע. לעיתים הם משתלטים על מחילות של מכרסמים כמו נובחניות או סנאיי קרקע, בהם הם נחים.

## מיון
סוג זה כולל, נכון למאי 2025, 54 מינים. 
* תת-משפחה צפעוני גומה (Crotalinae)
** סוג **עכסן** (*Crotalus*)
*** מין עכסן גב-יהלום מזרחי (*Crotalus adamanteus*)
*** מין *Crotalus angelensis*
*** מין עכסן קופץ קרטרו (*Crotalus aquilus*)
*** מין *Crotalus armstrongi*
*** מין עכסן אימתן (*Crotalus atrox*)
*** מין עכסן מערב מקסיקני (*Crotalus basiliscus*)
*** מין *Crotalus brunneus*
*** מין *Crotalus campbelli*
*** מין עכסן סנטה קטלינה (*Crotalus catalinensis*)
*** מין עכסן עכני (*Crotalus cerastes*)
*** מין *Crotalus cerberus*
*** מין *Crotalus concolor*
*** מין *Crotalus culminatus*
*** מין עכסן דרום אמריקני (*Crotalus durissus*)
*** מין עכסן באחה קליפוניה (*Crotalus enyo*)
*** מין *Crotalus ericsmithi*
*** מין *Crotalus estebanensis*
*** מין *Crotalus exiguus*
*** מין *Crotalus helleri*
*** מין עכסן מעוצה (*Crotalus horridus*)
*** מין עכסן קטן-ראש מקסיקני (*Crotalus intermedius*)
*** מין עכסן אוטלן (*Crotalus lannomi*)
*** מין עכסן סלעים (*Crotalus lepidus*)
*** מין *Crotalus lorenzoensis*
*** מין *Crotalus lutosus*
*** מין *Crotalus mictlantecuhtli*
*** מין עכסן מנומר (*Crotalus mitchellii*)
*** מין עכסן שחור-זנב (*Crotalus molossus*)
*** מין *Crotalus morulus*
*** מין עכסן פסיפי (*Crotalus oreganus*)
*** מין *Crotalus ornatus*
*** מין *Crotalus polisi*
*** מין עכסן רומח מקסיקני (*Crotalus polystictus*)
*** מין עכסן מנומר מערבי (*Crotalus pricei*)
*** מין עכסן קופץ טנקטירן (*Crotalus pusillus*)
*** מין *Crotalus pyrrhus*
*** מין עכסן קטן מקסיקני (*Crotalus ravus*)
*** מין עכסן אדום (*Crotalus ruber*)
*** מין עכסן מוהאבי (*Crotalus scutulatus*)
*** מין עכסן מרכז אמריקני (*Crotalus simus*)
*** מין עכסן ארוך-זנב (*Crotalus stejnegeri*)
*** מין *Crotalus stephensi*
*** מין *Crotalus tancitarensis*
*** מין *Crotalus thalassoporus*
*** מין עכסן טיגרי (*Crotalus tigris*)
*** מין *Crotalus tlaloci*
*** מין *Crotalus totonacus*
*** מין עכסן הרים מפוספס (*Crotalus transversus*)
*** מין עכסן קופץ מקסיקני (*Crotalus triseriatus*)
*** מין *Crotalus tzabcan*
*** מין *Crotalus unicolor*
*** מין *Crotalus vegrandis*
*** מין עכסן הערבות (*Crotalus viridis*)
*** מין עכסן קרנפי (*Crotalus willardi*)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:צפעוני גומה
קטגוריה:טקסונים שתוארו בידי קארולוס לינאוס
צפע לילי

**צפע לילי** (שם מדעי: *Causus*) הוא סוג יחיד בתת-משפחת צפעי הלילה, של נחשים ממשפחת הצפעיים.

הצפע הלילי, אשר כשמו פעיל ביותר בשעות הלילה, מצוי רק באפריקה שמדרום לסהרה. אלה נחשים קטנים המגיעים לאורך של 1 מ' לכל היותר והם ארסיים אך לא תוקפניים. ראשם קטן, שיני הארס שלהם מקופלות על ציר והם מוסווים על רקע העשב בו הם חיים.

הנחשים נחים במשך היום במחילות ויוצאים בלילה לצוד יצורים קטנים שונים כמו לטאות או עכברים.

## מיון
סוג זו כולל, נכון למאי 2025, 7 מינים.
* משפחה צפעיים (Viperidae)
** סוג **צפע לילי** (*Causus*)
*** מין *Causus bilineatus*
*** מין *Causus defilippii*
*** מין *Causus lichtensteinii*
*** מין *Causus maculatus*
*** מין *Causus rasmusseni*
*** מין *Causus resimus*
*** מין צפע לילי מצוי (*Causus rhombeatus*)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:צפעיים
כף התקווה הטובה (פרובינציה)

**פרובינציית כף התקווה הטובה** (באנגלית: **Province of the Cape of Good Hope** ובהולנדית: **Provinsie van die Kaap die Goeie Hoop**) הייתה אחת מארבע פרובינציות דרום אפריקה בין השנים 1910 ו-1994, תחת איחוד דרום אפריקה ורפובליקת דרום אפריקה. לקראת שלהי שנות קיומה של הפרובינציה, הוקמו בתחומה שלושה בנטוסטנים: טרנסקאי, בופוטאצוואנה וסיסקאי.

כיום בשטחה של פרובינציית כף התקווה הטובה מתקיימות הפרובינציות המודרניות הכף המזרחי, הכף המערבי, הכף הצפוני והצפון-מערבית.

## אוכלוסייה

## ארצות המולדת

## מושלים

## ראו גם
* דרום אפריקה בתקופת האפרטהייד
* איחוד דרום אפריקה
* מושבת הכף

## קישורים חיצוניים
* 
* 

## הערות שוליים

קטגוריה:דרום אפריקה: פרובינציות לשעבר
קטגוריה:מדינות וטריטוריות שהוקמו ב-1910
צפע פיאה

**צפע פיאה** (שם מדעי: *Azemiops*) הוא סוג יחיד בתת-משפחת צפעי פיאה (Azemiopinae), של נחשים ממשפחת הצפעיים ושונים משאר מיני המשפחה. בסוג שני מינים.

## מאפיינים
נחשים ארסיים אלה חיים רק ביערות בדרום-מזרח אסיה, סין, טיבט, מינמאר ווייטנאם. הם מגיעים לאורך 70-78 ס"מ ובעלי קשקשים אפורים עם ראש צהוב גדול ובולט ועיניים קטנות. 

נחשים אלה מסוגלים לתנאים הרריים קשים עד לגובה 1,000 מטר ומעדיפים להימצא בשדות אורז או אזורים פתוחים. הם הורגים את טרפם הכולל בעיקר יונים קטנות על ידי הכשה ארסית, אך אינם קטלניים לאדם.

## מיון
סוג זו כולל, נכון למאי 2025, 2 מינים.
* תת-משפחה צפעי פיאה (Azemiopinae)
** סוג **צפע פיאה** (*Azemiops*)
*** מין *Azemiops feae*
*** מין *Azemiops kharini*

## קישורים חיצוניים

## הערות שוליים

קטגוריה:בעלי חיים שתוארו ב-1888
קטגוריה:טקסונים שתוארו בידי ז'ורז' אלבר בולנז'ר
קטגוריה:צפעיים
קהילת ברסלב צפת

בנין הקהילה|ממוזער
קהילת **ברסלב בצפת - נחל נבע מקור חכמה**, היא קהילה של חסידי ברסלב בצפת. את הקהילה ייסד הרב גדליהו אהרן קניג בשנות השישים, ורוב מוסדותיה נבנו תחת הנהגת בנו הרב אלעזר מרדכי קניג, שנפטר בסוף 2018. מעת פטירתו של רבי אלעזר מרדכי, מנהיג הקהילה הוא אחיו הרב נתן אפרים קניג. הקהילה משתייכת לזרם של תלמידי רבי אברהם שטרנהרץ ורבי נחמן מטשערין. לקהילה מוסדות חינוך, עמותות ובתי כנסת בעיר, והיא מונה כארבע מאות משפחות. מרכז הקהילה נמצא בשיפולי העיר העתיקה בצפת, סמוך לבית העלמין העתיק.

## היסטוריה
ראשיתה של הקהילה בשנות הששים, כשסביב הרב גדליהו אהרן קניג התגבשה קבוצה של תלמידים.

בשנת ה'תשכ"ז (1967), הקים הרב קניג את "אגודת ננמ"ח" (שמה הרשמי: "נחל נבע מקור חכמה - אגודה להחיאת היישוב הדתי בגליל העליון ע"ש רבינו נחמן אור האורות זיע"א מברסלב"), בעקבות צוואת רבו, הרב אברהם שטרנהרץ, שבה קרא לשקם את מעמדה התורני של העיר צפת. באותה שנה החל הרב קניג לרכוש קרקעות מזרחית לבית הקברות העתיק של צפת כדי לבנות עליהן "קריית ברסלב". תכנון השכונה הסתיים בשנת 1970, ומסוף 1971 החלו העבודות לבנייתה. העבודות הופסקו לסירוגין במשך שלושת העשורים הבאים, בשל התנגדויות של תושבים ובעלי עניין מחד, ומחסור בכסף מאידך.

הרב גדליהו נפטר בקיץ ה'תש"ם בעת שנשא דרשה במנצ'סטר במסגרת מסע גיוס כספים. טרם מלאת השלושים החל בנו הרב אלעזר מרדכי להנהיג את הקהילה, עד לפטירתו בחורף ה'תשע"ט. הקריה והמוסדות הוקמו ברובם בתקופה זו. לאחר מכן הוכרז כי אחיו של הרב אלעזר מרדכי, הרב נתן אפרים, ינהיג את הקהילה.

## הקהילה ומוסדותיה
הקהילה מונה כ-400 משפחות. בניין המוסדות המרכזי כולל היכל בית הכנסת הגדול, מקוואות, אולם חינה, כולל אברכים, ישיבה לצעירים, ספריה תורנית, משרדים ועוד.

בתי הכנסת בבעלות הקהילה:
* "היכל ברוך" - מבנה הקהילה הראשון. נקרא גם "הכולל הישן" ושוכן ברחוב י"א.
* "המגיד מטריסק" - בית כנסת ששופץ בשנת 1992, ובו התפלל הרב אלעזר מרדכי בימות החול. ממוקם ברח' חת"ם סופר.
* "נחל נבע מקור חכמה" - בית הכנסת הגדול, שבנייתו הסתיימה בשנת 2003, ונמצא בלב קריית ברסלב.

מוסדות הקהילה כוללים תלמוד-תורה "מגן אבות" ובו כ-400 תלמידים, בית ספר לבנות "דרך יהודית", גני ילדים "גני יהודית" (לזכר הרבנית אסתר יהודית, אשתו של הרב גדליהו אהרן), גנים ובית ספר לחינוך מיוחד "ללמוד וללמד" ועוד.

הנהגת הקהילה תומכת בעמדת הזרם המרכזי בחסידות ברסלב, המכיר בממשלה ומצביע בבחירות. בבחירות שנערכו למועצת עירית צפת ב-2013 נבחר נציג הקהילה נחמן גלבך למועצת העיר, במסגרת אגודת ישראל. בבחירות 2018 עמד גלבך בראש הרשימה ואף התמודד מטעמה, ללא הצלחה, לראשות העיר.

## קישורים חיצוניים
* 
* האתר הלימודי של ברסלב צפת
* אתר המוסדות באנגלית
* ברסלב בצפת, באתר אור הגנוז
* הרב קעניג בריאיון לעיתון משפחה: "צפת מלאה בניסים", כ"ד בתמוז תשס"ו
* 
* זאביק מישור, Digging the Well Deep: The Jewish “Ultra-Orthodox” Relationship with the Divine Explored through the Lifeworld of the Breslov Chasidic Community in Safed, אוניברסיטת סידני, 2016

## הערות שוליים

קטגוריה:חסידות ברסלב
קטגוריה:צפת: דת
ברסלב
אדריאנו חאובל

**אדריאנו חאובל** (נולד ב-30 באוגוסט 1985) הוא שחקן ודוגמן ישראלי.

## ביוגרפיה
אדריאנו חאובל הוא בנו של כדורגלן העבר סרג'יו חאובל. אחיו הצעיר הוא ג'וליאן חאובל, מאמן לאורח חיים בריא.

את שירותו בצה"ל עשה בחיל האוויר כלוחם נ"מ בסוללת הוק של מערך ההגנה האווירית ולאחר מכן כמדריך זיהוי מטוסים בבית הספר להגנה אווירית (ביסל"א).

הוא בעל תואר ראשון בהוראה ובבימוי מסמינר הקיבוצים. כמו כן, הוא בוגר סל"ה - הסטודיו לאמנויות התיאטרון מיסודו של יורם לוינשטיין ובוגר קורס "טכניקה" מול מצלמה אצל ניב רז ואולי שטרנברג. ב-2016 נסע ללמוד במאסטר קלאס של איוואנה צ׳אבק בלוס אנג׳לס.

לאחר פרישתו מעולם המשחק, למד תטא הילינג והגדיר עצמו כ"הילר אינטואיטיבי". הוא בעל קליניקה פרטית, מעביר סדנאות מניפסטינג ומנחה ריטריטים.

## קריירה

### בטלוויזיה ובקולנוע
במהלך השנים השתתף חאובל במספר סרטים וסדרות טלוויזיה. בשנת 2009 לוהק לשחק בעונה השלישית של הטלנובלה "האלופה". בשנת 2013 שיחק בתפקיד ראשי בסרט הקולנוע "לוויה בצהריים".

בין השנים 2013–2014 שיחק בסדרת הנעורים "החממה", פרי עטו של גיורא חמיצר בתפקיד "הלקוח" האישיות השנייה של רובי קליין. בשנת 2016 שיחק בעונה השנייה של הסדרה "פצועים בראש" מאת חנן סביון וגיא עמיר.

ב-17 במאי 2016 החל, בערוץ 2 בזכיינית רשת, שידור העונה החמישית של תוכנית המציאות "המירוץ למיליון", בה חאובל נטל חלק ביחד עם בת זוגו לשעבר מונדה קנצפולסקי, והיה למודח השביעי.

בשנת 2019, הופיע בפרסומת עבור החברה טורנדו לצד רותם סלע.

### בתיאטרון
במסגרת לימודיו בבית הספר של יורם לוינשטיין, שיחק במחזות "האישה מן הים", "הגשם יפסיק לרדת" ו"עד ראייה". בעת לימודיו, זכה חאובל במקום הראשון בתחרות המלגות על-שם שוש אביגייל ובנוסף, במקום הראשון בתחרות המלגות על-שם שושנה קמחי.

בשנת 2012 גילם את דמותו של הנסיך במחזמר "סינדרלה", לצד בר רפאלי, חנה לסלאו ושלישיית מה קשור.

בשנת 2015 שיחק במחזה "התעוררות האביב".

### דוגמנות
בשנת 2010 הצטלם לצדה של בר רפאלי לקמפיין הלבשה תחתונה עבור רשת ההלבשה התחתונה "בוניטה דה מס". באותה שנה הצטלם ביוון לקמפיין של בגדי ים לגברים, עבור חברת האופנה "NUDE" BY POLYOOD".

## קישורים חיצוניים

* 

קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סמינר הקיבוצים: הוראה ובימוי תיאטרון
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מתחרי המירוץ למיליון (ישראל)
קטגוריה:דוגמנים ישראלים
קטגוריה:ישראלים שנולדו ב-1985
כדורסל באולימפיאדת מונטריאול (1976)

**[[אולימפיאדת מונטריאול (1976)|אולימפיאדת 1976]]** נערכה במונטריאול, קנדה. תחרויות הכדורסל נערכו בין ה-18 ביולי ל-30 ביולי. זו הייתה תחרות כדורסל התשיעית במשחקים האולימפיים. לראשונה התחרות נערכה לגברים ולנשים. בתחרות הגברים השתתפו 12 נבחרות ובתחרות הנשים השתתפו 6 נבחרות. המשחקים נערכו ב-Centre Étienne Desmarteau ובמונטריאול פורום.

נבחרת ברית המועצות () זכתה במדליית זהב בתחרות הנשים ונבחרת ארצות הברית () זכתה בתחרות הגברים.

## תחרות הגברים
### משתתפי התחרות

### שלב הבתים
#### בית א'

#### בית ב'

### פלייאוף אליפות

### משחק הגמר

### הדירוג הסופי

## תחרות הנשים
### משתתפי התחרות

### תוצאות התחרות

## נבחרת ישראל
הנבחרת השתתפה במוקדמות של אירופה. היא סיימה במקום הרביעי ולא העפילה למשחקים.

## קישורים חיצוניים

* תיאור התחרות
* תיאור התחרות באתר אולימפי
* נתונים מאתר פיב"א - הגברים
* נתונים מאתר פיב"א - הנשים
* ישראל במוקדמות

*
1976
קטגוריה:ענפי ספורט באולימפיאדת מונטריאול (1976)
קטגוריה:תחרויות כדורסל ב-1976
ג'נאן פראג' פלאח

**ג'נאן פראג' פלאח** (בערבית: **جنان فلاح**) היא מרצה בכירה לספרות עברית ומגדר במכללה האקדמית הערבית לחינוך בחיפה, חוקרת ומרצה באוניברסיטת חיפה ופעילה חברתית למען קידום נשים ודו קיום. היא בת לעדה הדרוזית. כלת פרס רפפורט לנשים פורצות דרך, 2016.

## קורות חיים
ג'נאן פראג' פלאח היא בתם של השופט הדרוזי הראשון, פארס חמוד פלאח, ושל סלמא פלאח, שהייתה מורה ומנהלת בית ספר. ג'נאן גדלה בעכו והיא בעלת תואר ראשון (1993) ושני (1996) מאוניברסיטת חיפה, ובעלת תואר דוקטור משנת (2001).

ד"ר ג'נאן פראג' פלאח כיהנה בשנים 2001–2008 כראש החוג לעברית במכללה האקדמית לחינוך ומאז היא מכהנת כראש מחלקת מגדר.

בשנת 2003 יסדה את עמותת "חזון נשות עכו״ ומאז היא עומדת בראשה. בעמותה פעילות נשים יהודיות וערביות העושות למען קידום מעמד האישה בעכו ובצפון. מוטו העמותה הוא "האישה נותנת חיים" ובתרגום מעשי של הרעיון: העלאת איכות החיים, מתן חינוך מתאים, העצמת הנהגה נשית ועידוד נשים באשר הן. העמותה פועלת למען קירוב לבבות בין שני העמים וקיימה במהלך השנים עשרות מפגשים בין נשים ישראליות ופלסטיניות מהרשות הפלסטינית למען קידום נושא השלום. העמותה הובילה פרויקט ראשון מסוגו בישראל, לתמיכה בחולי סוכרת ערבים ויהודים.

היא מרצה וחוקרת כתבה מאמרים רבים כמו כן כתבה את הספר "האישה הדרוזית" שיצא לאור בשנת 2005. פורסם מחקרה: "השפעת עמותות וקבוצות מעורבות של נשים על החיים המשותפים". היא מובילה שני מחקרים גדולים האחד בנושא "רצח נשים על רקע כבוד המשפחה" והשני על חוויות המפגש של נשים פלסטיניות וישראליות.

בנוסף לפעילותה האקדמית פראג' פלאח נבחרה בשנת 2010 לראשות מועצת נשים ערביות בעכו, ומשנת 2008 מכהנת כיועצת ראש העיר למעמד האישה בעיר. בשנת 2014 מונתה ליושבת ראש הוועדה האקדמית מטעם השותפות למכללת הגליל, בית לוחמי הגטאות ומרכז השימור.

פראג' פלאח הקימה גם את "בית האישה לשלום" בעכו, המהווה מרכז לתרבות, מחקר, הצגת תערוכות ומהווה מרכז לקידום פעילות נשים באזור הצפון. היא מרצה מתנדבת במרכז גולדה מאיר במשרד החוץ ומובילה את פרויקט הנשים הישראלי-פלסטיני מזה 10 שנים.

בשנת 2022 נבחרה לנשיאת מועדון הסורופטמיסטיות בנווה שאנן, חיפה.

פלאח נשואה לעורך דין איאד פראג', היועץ המשפטי של המועצה הדרוזית הדתית העליונה, ולהם שלושה ילדים: ד"ר סאפי פראג' רופא בכיר פנימאי וזהומולוג,ראזי עורך דין וגאדי סטודנט. המשפחה מתגוררת בעכו.

## פרסים ואותות
* 2012 - "אות נגיד רוטרי לסובלנות"
* 2016 - זוכת פרס רפפורט לעשיה נשית פורצת דרך ומחוללת שינוי בחברה הישראלית בגין עשייה רבת שנים
* 2017 - פרס ירושלים לאחדות ישראל
* 2022- אות יקירת העיר עכו

## ראו גם
* מעמד האישה בעדה הדרוזית

## קישורים חיצוניים

* האישה הדרוזית, הדרך למעלה
* הרצאת רקע החברה הדרוזית, תמיד אזרחות

קטגוריה:עכו: אישים
קטגוריה:זוכות פרס רפפורט
קטגוריה:זוכי פרס רפפורט
קטגוריה:זוכי פרס ירושלים לאחדות ישראל
קטגוריה:מייסדות עמותות ישראליות
קטגוריה:יזמות חברתיות ישראליות
קטגוריה:דרוזיות ישראליות
קטגוריה:בוגרות אוניברסיטת חיפה
קטגוריה:בוגרות אוניברסיטת אטווש לוראנד בודפשט
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
פריץ ברכט

**פריץ ברכט** (בגרמנית: **Fritz Bracht**; נולד ב-18 בינואר 1899 - 9 במאי 1945) היה קצין אס אה נאצי, ראש סניף המפלגה הנאצית בשלזיה תחתית וכיהן למעשה כמושל שלזיה תחתית משנת 1941 עד להתאבדותו בשנת 1945.

## חייו
ברכט נולד בהיידן, סמוך לדטמולד, גרמניה. לאחר השלמת לימודיו כגנן הוא התגייס לשירות צבאי בשנת 1917 והוצב בחזית עד לסוף מלחמת העולם הראשונה משנשבה בידי הצבא הבריטי ושוחרר בשנת 1919.

ב-1 באפריל 1927 הוא התפקד למפלגה הנאצית ומונה לראש סניף המפלגה במחוז סורלנד בנובמבר 1928. הוא החזיק בתפקידו דומה גם באלטנה במרץ 1931.

בשנת 1935 התמנה לממלא מקום ראש סניף המפלגה בשלזיה תחתית ולאחר שראש הסניף הקודם, יוזף ואגנר, הודח בנובמבר 1941, ברכט מונה להחליפו . כאשר שלזיה פוצלה לשלזיה תחתית ושלזיה עילית ברכט מונה למושל הראשונה.

מפברואר 1941 הוא היה למושל הכל-יכול של שלזיה תחתית ובנובמבר 1942 הוא מונה לתפקיד קומיסר ההגנה של הרייך במחוז שלזיה תחתית.

בשנת 1944 הוא קודם לדרגת אס אה אוברגרופנפיהרר ובתחום אחריותו היה גם מחנה ההשמדה אושוויץ. לאחר כניעת גרמניה הנאצית, ברכט ורעייתו התאבדו בבאד קודובה, פולין, בנטילת גלולות ציאניד.

## קישורים חיצוניים

* 

קטגוריה:גרמנים במלחמת העולם השנייה
קטגוריה:מתאבדים: נאצים
קטגוריה:פושעי מלחמה נאצים
קטגוריה:מעוטרי אות הזהב המפלגתי
קטגוריה:גאולייטרים
קטגוריה:גרמנים שנולדו ב-1899
קטגוריה:גרמנים שנפטרו ב-1945
מרגרטה ארווידסון

**מרגרטה ארווידסון** (נולדה ב-12 באוגוסט 1947) היא שחקנית ודוגמנית שוודית, זוכת מיס תבל 1966.

## ביוגרפיה
ארווידסון נולדה בגטבורג. היא השתתפה בתחרות מלכת היופי של שוודיה כנציגת מחוז ונרסבורג וזכתה במקום הראשון. באותה שנה נבחרה למיס תבל כשלתואר הסגנית הרביעית נבחרה מלכת היופי הישראלית, אביבה ישראלי. 

לאחר מכן שימשה כדוגמנית מצליחה בסוכנות פורד והייתה בעלת קריירה בינלאומית. בנוסף, השתתפה כשחקנית במספר סרטים והצגות.

היא הייתה נשואה לצלם הברזילאי אוטו סטופקוף ונולדו להם שני ילדים.

## קישורים חיצוניים

* מלכת היופי השוודית נבחרה למיס תבל

קטגוריה:זוכות מיס תבל
קטגוריה:דוגמניות שוודיות
קטגוריה:זוכות מיס שוודיה
קטגוריה:משתתפות בתחרות מיס תבל 1966
קטגוריה:שוודיות שנולדו ב-1945
ג'מימה רופר

**ג'מימה רופר** (באנגלית: **Jemima Rooper**; נולדה ב-24 באוקטובר 1981) היא שחקנית אנגלייה.

## ביוגרפיה
רופר נולדה בהאמרסמית' שבלונדון, בתו של כתב הטלוויזיה אליסון רופר. היא למדה בבית הספר "רדקליף" בצ'לסי ואחר כך בבית הספר "גודולפין ולאטימר". תוך כדי עבודה על הסדרה "החמישייה הסודית" עברה את בחינות ה-GCSEs . אחר כך למדה ב-MPW sixth form college וסיימה בחינות A levels. בגיל 19 קנתה לראשונה דירה לעצמה.

כבר בגיל תשע הביעה רופר את שאיפותיה להיות שחקנית והיא יצרה קשר עם סוכן. התפקיד המקצועי הראשון שלה היה בסרט "The Higher Mortals" משנת 1993, וב-1994 שיחקה בסרט "Willie's War". ב-1996 הופיעה בתפקיד ג'ורג' בכל הפרקים בסדרה "החמישייה הסודית" לפי ספריה של איניד בלייטון.

אחרי מספר תפקידים קטנים בסדרות טלוויזיה בריטיות, הופיעה רופר בתפקיד ניקי בסדרת הנעורים הפופולרית של ערוץ 4 "כזה כאילו". הסדרה שודרה בהצלחה במשך שלוש שנים. הופעתה הבאה הייתה בסדרת הדרמה העל טבעית "הקס" בתפקיד רוח הרפאים תלמה. הסדרה "הקס" שודרה בערוץ Sky One במשך שתי עונות בשנים 2004 ו-2005.

הופעת הבכורה של רופר בהוליווד הייתה בסרט "הדליה השחורה". ב-2008 כיכבה במיני-סדרה "אבודה בעולמה של ג'יין אוסטן", ושיחקה בתפקיד אורח בפרק בסדרה "פוארו". עוד באותה שנה שיחקה בתפקיד ראשי ב-"Her Naked Skin", מחזה חדשה שהועלה בתיאטרון הלאומי. בדצמבר 2010 קיבלה רופר תפקיד במחזמר "Me and My Girl" שהוצג בתיאטרון קרוסיבל בשפילד, והופיעה לצדה של מרים מרגוליס.

עוד בתיאטרון הופיעה רופר במחזה "One Man, Two Guvnors" שקיבל ביקורות חיוביות. היא שיחקה גם במחזה "Blithe Spirit" ובמחזה "Breeders" בווסט אנד. ב-2011 שיחקה בקומדיית האימה הבריטית "מלון קלדוניה". ב-2013 השתתפה בסדרת הטלוויזיה "אטלנטיס" בתפקיד מדוזה.

## פילמוגרפיה

## תפקידים בתיאטרון
* "Where Do We Live" - תיאטרון רויאל קורט, Jerwood Theatre Upstairs, מאי 2002 (בתפקיד לילי)
* "Us and Them" - תיאטרון המפסטד, יוני 2003 (בתפקיד איזי)
* "החתונה" (חלק מפסטיבל ברכט) - תיאטרון יאנג ויק, אפריל 2007 (בתפקיד ברייד)
* "Her Naked Skin" - התיאטרון המלכותי הלאומי, יולי 2008 (בתפקיד איב דאגלס)
* "The Great Game: Afghanistan" - תיאטרון טריסייקל, אפריל - יוני 2009
* "The Power of Yes" - התיאטרון המלכותי הלאומי, אוקטובר 2009
* "כולם היו בניי" - תיאטרון אפולו, מאי - אוקטובר 2010 (בתפקיד אן דיביר)
* "Me and My Girl" - ינואר 2011 (בתפקיד סאלי)
* "One Man, Two Guvnors" - התיאטרון המלכותי הלאומי, יוני 2011 (בתפקיד רייצ'ל קראב)
* "Blithe Spirit" - תיאטרון גילגוד, מרץ 2014 (בתפקיד אלווירה)
* "Breeders" מאת בן אוקרנט - תיאטרון סנט ג'יימס, ספטמבר 2014
* "Blithe Spirit" - תיאטרון אהמנסון - לוס אנג'לס, דצמבר 2014 - ינואר 2015 (בתפקיד אלווירה)
* "Hand to God" - תיאטרון וודוויל, לונדון, פברואר 2016

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:בריטיות שנולדו ב-1981
קטגוריה:בריטים שנולדו ב-1981
גשר הרכבת הטורקי נחל לבן

גשר הרכבת על נחל לבן – צידו המערבי (צולם ב-2016)|שמאל|ממוזער|250px
**גשר הרכבת הטורקי על נחל לבן** הוא גשר אבן שנבנה מעל נחל לבן, בתקופת מלחמת העולם הראשונה כחלק מהתשתית שהוקמה עבור מסילת הרכבת מנחל שורק לקוסיימה. הגשר פוצץ על ידי הבריטים ב-1917 על מנת למנוע מהטורקים העברת כוחות וציוד לסיני.

## ההיסטוריה של הגשר
הגשר נבנה על ידי הטורקים במאי 1916 כחלק מפרויקט סלילת מסילת רכבת מתחנת הרכבת נחל שורק למרכז סיני שנבנתה על מנת לתמוך במאמץ הטורקי לכיבוש תעלת סואץ. פרויקט זה החל בקיץ 1915 ונמשך עד קיץ 1916 אז הגיעה המסילה עד תחנת עוג'ה אל-חפיר שם היה בסיס צבאי גדול. עם סיום הסלילה החלו הטורקים להסיע ציוד וכוחות לכיוון סיני. בעקבות תבוסת הטורקים בקרב רומני והתקדמות הבריטים לכוון עזה, ויתרו הטורקים על התוכנית לכיבוש תעלת סואץ ופנו לבצר את קו עזה. עקב כך נפסק המשך הסלילה לכוון סיני אולם הקו המשיך לשרת את הכוחות הטורקיים.

לאחר הכישלונות של הכוחות הבריטים לכבוש את עזה (קרב עזה הראשון וקרב עזה השני) חששו הבריטים שהטורקים ינסו לחדש את המתקפה לכוון תעלת סואץ ולכן ב-22 במאי 1917 יצא כח בריטי גדול מאזור תל שרוחן ויום למחרת חיבל ב-21 ק"מ של מסילה וב-9 גשרים בין ביר עסלוג' לעוג'ה אל-חפיר. אחד מהגשרים שחובל היה הגשר על נחל לבן. לאחר פעולה זו לא נבנו הגשרים מחדש ופעילות הרכבת, בקטע מביר עסלוג' דרומה לא חודשה.

## מבנה הגשר וסביבתו
שמאל|ממוזער|250px|דוגמה לבניית גשר אבן קשתי על גבי פיגומי עץ
אורך הגשר היה כ-87 מטר. הוא נבנה ממזרח למערב על גבי 11 קשתות. יסודות הגשר (האומנות) נחפרו באפיק הנחל. הקשתות נבנו על ידי שימוש בפיגומי עץ שאפשרו הנחת אבני הקשת ואבן הראשה בראשם. הגשר מולא באבני גוויל ואדמה ואבני גזית מסותתות בצד החיצוני.

נכון ל-2016 שרדו 3 קשתות בצידו המזרחי של הגשר וכן מספר בסיסי אומנה בצידו המערבי. חלק גדול מאבני הגשית של הגשר נגנב דבר שחשף את המילוי לפגעי מזג האוויר ומסכן את יציבות הקשתות שנותרו.

בסמוך לגשר הרכבת נמצא גשר רכב שבנו הבריטים עבור הכביש הבריטי הישן מבאר שבע לניצנה. הכביש נזנח עם סלילת כביש 211. ממזרח לגשר הוקמה ב-1956 היאחזות נח"ל בשם "שיזף" (נקראה גם "שלח" ו"שדמות") שננטשה ב-1967.

הגשר (כמו גם כל מסילת הרכבת) הוכרז כאתר מורשת על ידי המועצה לשימור אתרי מורשת בישראל אולם לא נעשתה בו שום פעילות שימור.

## ראו גם
פעולת החבלה במסילת הברזל הטורקית לקסיימה

## קישורים חיצוניים

* רון טל וערן רישמן, סקר הגשרים במסילת הרכבת באר שבע – ניצנה, באתר שדה בוקר
* אמנון (בוצי) ליבנה, תעצרו את הרכבת, אני רוצה לרדת, באתר רשות הטבע והגנים
* גשר רכבת עות'מאני על נחל לבן, באתר "עמוד ענן"
* 
* כשקטרים צפרו בנגב – אתרי המסילה הטורקית מגבול ישראל–מצרים עד מבואות באר שבע, באתר "רכבות בנגב"

## הערות שוליים

קטגוריה:ארץ ישראל במלחמת העולם הראשונה
קטגוריה:אתרי מורשת במחוז דרום
לבן
קטגוריה:הנגב: גשרים
קטגוריה:המסילה המזרחית ההיסטורית
לבן
קטגוריה:מחוז הדרום: מבנים לשימור
מישל טמר

**מישל מיגל אליאס טמר לוליה** (בפורטוגזית: **Michel Miguel Elias Temer Lulia**; נולד ב-23 בספטמבר 1940) הוא עורך דין, איש אקדמיה ופוליטיקאי ברזילאי אשר כיהן כנשיא ברזיל מ-2016 עד 2019.

## ביוגרפיה
טמר הוא עורך דין, איש אקדמיה ופוליטיקאי ברזילאי אשר כיהן כסגן נשיא ברזיל מינואר 2011 ועד למינויו ב-12 במאי 2016 לנשיאהּ בפועל של ברזיל, למשך 180 יום, עד למיצוי הליכי החקירה בסנאט נגד הנשיאה דילמה רוסף, ועם השלמת תהליך ההדחה של דילמה רוסף מנשיאות ברזיל באוגוסט של אותה שנה התמנה לנשיא המכהן עד לבחירות הבאות בשנת 2018.

טמר הוא בן למשפחת מהגרים נוצרים מלבנון הנמנים עם הכנסייה האנטיוכית, שהגיעו לברזיל ב-1925. בעל תואר ראשון בעריכת דין מאוניברסיטת סאו פאולו ודוקטורט מ-Pontifical Catholic University of São Paulo. שירת כתובע, ופעמיים בתפקיד מזכיר המדינה לביטחון פנים. הוא פרופסור למשפט חוקתי וחיבר ספרים רבים בנושא.

ביוני 2016 עלו חשדות למעורבות של טמר בפרשת שוחד הקשורה בחברת הנפט הממשלתית פטרוברז. במאי 2017 פרסם העיתון הברזילאי או גלובו כי טמר ביקש לשחד את איש העסקים חוסליי בטיסטה, הבעלים של חברת הבשר JBS.

חשדות השחיתות השונות הביאו להפגנות ענק בברזיל וכוחות צבא נפרשו סביב ארמון הנשיאות בבירה ברזיליה ובמקומות נוספים בעיר, אחרי שעשרות אלפי מפגינים נגד השחיתות העלו באש את בניין משרד החקלאות ופגעו במבני ממשלה נוספים ברחבי העיר וגם בזזו את חלקם. המפגינים דרשו את התפטרותו של הנשיא מישל טמר לאחר גילויים, כולל הקלטות, שמצביעים כי היה מעורב לכאורה במתן שוחד. טמר עצמו החליף את הנשיאה דילמה רוסף שהודחה באוגוסט 2016 באשמת שימוש לא חוקי בכספים. הצבת כוחות צבא ברחובות מעוררת בברזילאים רבים אי נחת גדולה, בהתחשב בדיקטטורה הצבאית ששלטה במדינה בשנים 1964-1985.

בדצמבר 2018 הומלץ להגיש נגד טמר כתב אישום בעוון שחיתות. במאי 2019 הוא הסגיר את עצמו לרשויות.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אישים ממוצא לבנוני
קטגוריה:נוצרים רומים-קתולים
קטגוריה:נשיאי ברזיל
קטגוריה:סגני נשיאי ברזיל
קטגוריה:חוקרי משפט
קטגוריה:חברי הקונגרס הלאומי של ברזיל
קטגוריה:ברזילאים שנולדו ב-1940
דרמופידיים

**דרמופידיים** (שם מדעי: Dermophiidae) היא משפחה מסדרת חסרי הרגליים. הדרמופידיים הם צורים דמויי תולעים או נחשים גדולים ובעלי לסתות גדולות החיים באמריקה הדרומית ובאפריקה. הם בעלי טבעות מסביב לגופם.

כל המינים במשפחה זו הם יולדים חיים. בעבר הם היו שייכים למשפחת התולעניים (Caeciliidae).
## מיון
*משפחת **דרמופידיים** (Dermophiidae)
**סוג Dermophis - בו 7 מינים
**סוג Geotrypetes - בו 3 מינים
**סוג Gymnopis - בו 2 מינים
**סוג Schistometopum - בו 2 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1969
קטגוריה:טקסונים שתוארו בידי אדוארד הריסון טיילור
קטגוריה:חסרי רגליים
מיכאל שנקר

**מיכאל שנקר** (1899–1994)  היה פעיל ציוני מהעיר קורץ, פלך ווהלין שבאוקראינה, וממייסדי המושבה פרדס חנה.

## קורות חייו
מיכאל שנקר נולד באוקראינה (1899). הוא היה פעיל ציוני מהעיר קורץ, פלך ווהלין שבאוקראינה. 

הוא עלה לארץ ב־1920 עם חבריו מקבוצת צעירי ציון. עבד בסלילת כביש עפולה נצרת, חיפה ג'דה ובכפר העבודה ביתניה שבעמק הירדן, שם חלה במלריה.

עבד בבניין בירושלים, שם הכיר את אשתו לעתיד מילכה לבית מיליקובסקי, אם בנו היחיד עודד.

בשנת 1929 ייסד עם מספר חברים את המושבה פרדס חנה שם התגורר והתפרנס כפרדסן עד יום מותו.

הוא נפטר בשנת 1994, ונקבר בפרדס חנה.

## לקריאה נוספת
* הוצאת ארגון יוצאי-קוריץ בישראל, **ספר קוריץ (ווהלין)**, ספר זיכרון לקהילת קוריץ

קטגוריה:יהודים מווהלין
קטגוריה:פרדס חנה-כרכור: אישים
קטגוריה:מייסדי מושבות בארץ ישראל
קטגוריה:ישראלים ילידי אוקראינה
קטגוריה:חברי צעירי ציון
קטגוריה:אישים הקבורים בפרדס חנה
קטגוריה:ישראלים שנולדו ב-1899
קטגוריה:ישראלים שנפטרו ב-1994
ג'לאל חוסייני

**סייד ג'לאל חוסייני** (בפרסית: **سید جلال حسینی**; נולד ב-3 בפברואר 1982) הוא כדורגלן עבר איראני ששיחק בעמדת הבלם.

## קריירת מועדונים
חוסייני נולד בבנדר אנזלי שבאיראן. הוא החל לשחק במחלקת הנוער של מאלבאן המקומית. בקבוצה הבוגרת ערך 84 הופעות והבקיע שני שערים. בקיץ 2005 עבר לסאיפא. בתקופתו במועדון היה שחקן מפתח בקבוצה, וערך 117 הופעות ליגה בהן הבקיע 8 שערים. הוא היה חלק בלתי נפרד מזכייתה של הקבוצה באליפות איראן בעונת . בקיץ 2009 עבר חוסייני לספהאן, וגם בה היה שחקן בולט. הוא זכה יחד עם הקבוצה בשלוש אליפויות רצופות, כשהוא עורך 94 הופעות ליגה ומבקיע 4 שערים. בשנת 2012, כשהוא אחד מהבלמים הבולטים בליגת העל האיראנית, חתם חוסייני לעונה אחת בקבוצת הפאר האיראנית פרספוליס. בחודש פברואר 2013 האריך את חוזהו לעונה נוספת. בשתי עונותיו במועדון ערך 57 הופעות ליגה והבקיע 3 שערים. ב-17 ביולי עזב לראשונה את איראן וחתם בקבוצת אל-אהלי מליגת העל הקטרית. הוא שיחק במועדון עונה אחת בלבד, בה ערך 25 הופעות ליגה, ולאחר מכן חזר לליגת העל האיראנית, הפעם לקבוצת נפט טהראן. לקראת עונת  חזר לפרספוליס.

## קריירה בינלאומית
בחודש פברואר 2007 ערך חוסייני את הופעת הבכורה שלו בנבחרת איראן, במסגרת משחק ידידות נגד נבחרת בלארוס. ב-11 ביולי 2007 הבקיע חוסייני את שער הבכורה שלו בנבחרת, שער בניצחון 1–2 על נבחרת אוזבקיסטן במסגרת גביע אסיה 2007. יחד עם נבחרת איראן לקח חוסייני חלק בשלושה גביעי אסיה (2007, 2011 ו-2015) ובמונדיאל 2014.

## תארים
;סאיפא
* אליפות איראן (1): 2006/2007

;ספהאן
* אליפות איראן (3): 2009/2010, 2010/2011, 2011/2012

## קישורים חיצוניים

קטגוריה:בלמי כדורגל איראנים
קטגוריה:כדורגלנים איראנים
קטגוריה:כדורגלני סאיפא
קטגוריה:כדורגלני ספהאן
קטגוריה:כדורגלני פרספוליס
קטגוריה:כדורגלני אל-אהלי (דוחה)
קטגוריה:כדורגלני נבחרת איראן
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:ספורטאים איראנים בקטר
קטגוריה:איראנים שנולדו ב-1982
יער לנדוי

**יער לנדוי** (המוכר גם בשם "יער השומרים") הוא יער השוכן בפאתי קריית טבעון שבאזור הגליל המערבי. היער קרוי שמו של שמואל חיים לנדוי, הוגה דעות ומראשי תנועת הפועל המזרחי.

היער הוקם בשנת 1931 על ידי קק"ל בשיתוף חברי מושב שדה יעקב.

## מאפייני היער
היער, אשר שוכן בצמוד לבית הקברות של קריית טבעון, ממוקם על גבעה הנושאת שרידים מבית שערים הקדומה, בעיקר חציבות של מתקנים לעיבוד תוצרת חקלאית. מיקומו של היער נמצא בסמוך למקום הירצחו של אלכסנדר זייד, חלוץ מאנשי העלייה השנייה.

## קישורים חיצוניים
* מפת יער לנדוי, קק"ל
* יער לנדוי, באתר קק"ל

לנדוי
קטגוריה:הגליל המערבי
קטגוריה:קריית טבעון
אכרם עפיף

**אכרם עפיף** (בערבית: **أكرم عفيف**; נולד ב-18 בנובמבר 1996 בדוחה שבקטר) הוא כדורגלן קטרי המשחק בעמדת החלוץ בקבוצת א-סד.

## חיים אישיים
עפיף נולד בדוחה שבקטר לאב ממוצא טנזני ולאם ממוצא תימני. אביו הוא כדורגלן עבר מקצועי ששיחק בקבוצות בטנזניה, בסומליה ובקטר. אחיו, עלי, כדורגלן אף הוא.

## קריירת מועדונים
עפיף החל לשחק כדורגל במחלקת הנוער של אל-סד ספורט קלאב. בחודש אוקטובר 2012 הושאל למחלקת הנוער של סביליה הספרדית, ובהמשך למחלקת הנוער של ויאריאל. בחודש ינואר 2015 חתם באויפן מליגת המשנה הבלגית. ב-19 בינואר ערך את הופעת הבכורה שלו בליגה, בה הבקיע גם את שער הבכורה שלו. ב-24 בינואר בישל שלושה מחמשת שערי קבוצתו.

במאי 2016 נרכש על ידי ויאריאל ממנה הושאל לספורטינג חיחון.

## קריירה בינלאומית
ב-3 בספטמבר 2015 ערך עפיף את הופעת הבכורה שלו בנבחרת קטר, כשנכנס כמחליף במחצית בניצחון 0–15 על נבחרת בהוטן במסגרת מוקדמות מונדיאל 2018. באותו משחק הבקיע את שער הבכורה שלו בנבחרת. זכה עם נבחרת קטר בגביע אסיה 2019. במשחק הגמר נגד  הבקיע שער וסייע לנבחרתו לזכות בתואר עם ניצחון 3–1.
נכלל בסגל נבחרת קטר לטורניר מונדיאל 2022.
נכלל בסגל נבחרת קטר לטורניר גביע אסיה 2023.

ב-10 בפברואר 2024 השלים עם נבחרתו קטר זכייה שנייה ברציפות בגביע אסיה, שבמשחק הגמר מול נבחרת ירדן הוא הבקיע שלושער.

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:חלוצי כדורגל קטרים
קטגוריה:כדורגלני אויפן
קטגוריה:כדורגלני ויאריאל
קטגוריה:כדורגלני ספורטינג חיחון
קטגוריה:כדורגלני א-סד
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:דוחה: כדורגלנים
קטגוריה:קטרים ממוצא טנזני
קטגוריה:קטרים ממוצא תימני
קטגוריה:כדורגלני נבחרת קטר
קטגוריה:קטרים שנולדו ב-1996
כדורסל באולימפיאדת מוסקבה (1980)

**[[אולימפיאדת מוסקבה (1980)|אולימפיאדת 1980]]** נערכה במוסקבה, ברית המועצות. תחרויות הכדורסל נערכו בין ה-20 ביולי ל-30 ביולי. זו הייתה תחרות כדורסל העשירית במשחקים האולימפיים. בתחרות הגברים השתתפו 12 נבחרות ובתחרות הנשים השתתפו 6 נבחרות. המשחקים נערכו בקומפלקס הספורט אולימפיסקי ובהיכל הספורט האוניברסלי של צסק"א.

נבחרת ברית המועצות () זכתה בפעם השנייה ברציפות במדליית זהב בתחרות הנשים ונבחרת יוגוסלביה () זכתה בתחרות הגברים.

## תחרות הגברים
### משתתפי התחרות

### שלב הבתים
#### בית א'

#### בית ב'

#### בית ג'

### בית הגמר

### משחק הגמר

### הדירוג הסופי

## תחרות הנשים
### משתתפי התחרות

### שלב הבית

### משחק הגמר

## קישורים חיצוניים

* תיאור התחרות
* נתונים מאתר פיב"א - הגברים
* נתונים מאתר פיב"א - הנשים
* ישראל במוקדמות

*
1980
קטגוריה:ענפי ספורט באולימפיאדת מוסקבה (1980)
ג'אמע אל-פנא

**ג'אמע אל-פנא** (בערבית מרוקאית: **ساحة جامع الفناء**, בתעתיק מדויק: **סאחת ג'אמע אלפנאא**', הפירוש: **כיכר האבודים**) היא כיכר מפורסמת בכניסה לעיר העתיקה של מרקש, מרוקו וגם אחת הכיכרות המפורסמות והמתוירות ביותר במדינה. הכיכר ידועה ברחבי העולם בזכות גודלה העצום ובזכות השווקים הרבים הנמצאים שם, ביחד עם מופעי רחוב ועם מופעי ריקוד ברבריים. ברחבי הכיכר נוסעות כרכרות עם סוסים בנוסף לתנועת המכוניות הרגילה.
בשנת 2008 הכיר ארגון אונסק"ו בג'אמע אל-פנא כמורשת תרבותית בלתי מוחשית.

## היסטוריה
כאשר נוסדה העיר מרקש על ידי המוראביטון בשנים 1070–1072 לאחר מאבק הרסני נגד האלמוהידים בשנת 1147 נוסדה הכיכר יחד עם יתר חומות העיר העתיקה. לאחר מכן בשנים 1147–1158 הורחבה הכיכר ביחד עם חומות העיר העתיקה ויחד עם המסגד, בית החולים, הארמון המלכותי ומגרש המסדרים המלכותי על ידי הסולטן יעקוב אל מנסור.

## אונסק"ו
כיכר ג'אמע אל-פנא במרוקו הייתה המקור לרעיון של אונסק"ו ליצור רשימה של יצירות מופת של המורשת האנושית והבלתי מוחשית (באנגלית: **Masterpieces of the Oral and Intangible Heritage of Humanity**) בעקבות המופעים הרבים בכיכר ביחד עם השווקים והפעילות העירונית התוססת.


קובץ:Vendedores de agua en su vestimenta típica en la Plaza de Yamaa el Fna.jpg|מופעי ריקוד ברברים ברחבי הכיכר
קובץ:Marrakech Bombing Site Late in the Day.jpg|מראה בבניין ההרוס לאחר הפיגועים בשנת 2011
קובץ:ג'מע אל איפנא.jpg|מראה הכיכר בלילה


## הפיגועים בשנת 2011

בתאריך 28 באפריל 2011 החריד את הכיכר פיצוץ עז שמקורו היה בבית הקפה "ארגנה" בכיכר. בפיגוע נהרגו 17 בני אדם ונפצעו 25. לפי אחד הדיווחים בתקשורת המקומית מקור הפיצוץ היה צינור גז.

## פנורמות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מרוקו: כיכרות
קטגוריה:מרקש
ג'ון סטארקס

**ג'ון לוול סטארקס** (באנגלית: **John Levell Starks**; נולד ב-10 באוגוסט 1965) הוא כדורסלן עבר אמריקאי ששיחק במשך 13 עונות בליגת ה-NBA בעמדת הקלע. ממוצעיו לאורך קריירת ה-NBA הם 12.5 נקודות, 2.5 ריבאונדים ו-3.6 אסיסטים למשחק. זכור בעיקר מתקופתו בניו יורק ניקס, בה קלע שיא מועדון של 982 שלשות בסך הכול.

## נעורים ומכללות
סטארקס נולד וגדל בעיר טלסה שבאוקלהומה, והחל את לימודיו האקדמיים ב"רוג'רס סטייט קולג'" בשנת 1984. לאחר שגנב ציוד סטריאו מסטודנט אחר גורש סטארקס מהמכללה, נשפט לחמישה ימי מאסר ועבר ללמוד ב"מכללת אוקלהומה הצפונית". גם ממכללה זו גורש סטארקס לאחר שנתפס מעשן קנאביס במעונות המכללה. בשנת 1986 עבר ל"מכללה הקהילתית טלסה", ובזכות יכולתו הטובה בקבוצת הכדורסל שלה, קיבל מלגת לימודים מאוניברסיטת המדינה של אוקלהומה בה למד ושיחק בשנת המכללות האחרונה שלו.

## קריירה מקצועית
לאחר שלא נבחר על ידי אף קבוצה בדראפט ה-NBA לשנת 1988, החתימה אותו קבוצת גולדן סטייט ווריורס על חוזה לעונה אחת. לאורך עונת הרוקי שלו מיעט סטארקס לקבל דקות משחק, קלע 4.1 נקודות למשחק ושוחרר בסיום העונה.

בעונה הבאה עזב את ה-NBA כששיחק בקבוצות "סיידר רפידס סילבר בולטס" ו"ממפיס רוקרס", שתיהן מליגות אמריקאיות נמוכות. לקראת עונת  חתם על חוזה בניו יורק ניקס, ונכנס במהרה לרוטציית הקבוצה כמחליפו מהספסל של הקלע ג'רלד וילקינס. ב-8 העונות הבאות הפך סטארקס לחלק משלד הקבוצה הקשוחה וההגנתית בניו יורק, לצד פטריק יואינג, צ'ארלס אוקלי, אנתוני מייסון ומארק ג'קסון. בכל עונותיו בניקס העפילה הקבוצה לפלייאוף, וב-7 מתוכן עברה לפחות סיבוב אחד. 

בעונת , בה רשם סטארקס שיאי קריירה של 19.0 נקודות ו-5.9 אסיסטים בממוצע למשחק, העפילו הניקס לגמר ה-NBA לראשונה מאז עונת . במשחק השביעי והמכריע של סדרת הגמר, מול יוסטון רוקטס של האקים אולאג'ואן, קלע סטארקס שתי זריקות בלבד מתוך ה-18 שלקח במשחק (11%), כולל 0 מ-10 ברבע האחרון, והניקס הפסידו בתוצאה 90-84.. מאז אותו משחק הודבקה לסטארקס תווית של "מפסידן" ברחבי הליגה, על אף שהיה אחד השחקנים האהודים ביותר בניו יורק. בעונה הבאה קבע שיא NBA לשלשות בעונה, עם 217 (דניס סקוט שבר שיא זה בעונה הבאה). בעונת  הצטרף לניקס הקלע אלן יוסטון, ותפס את מקומו של סטארקס בחמישייה הפותחת. באותה עונה קלע 13.8 נקודות למשחק וזכה בפרס השחקן השישי של העונה.

לקראת עונת  נשלח סטארקס בטרייד לגולדן סטייט, יחד עם טרי קאמינגס וכריס מילס, בתמורה ללטרל ספריוול. בעונה וחצי הבאות המשיך להציג יכולת גבוהה כשקלע 14.2 נקודות למשחק עבור הווריורס, ובמהלך עונת  הועבר בטרייד לשיקגו בולס. בשתי העונות הבאות, שהיו עונותיו האחרונות בקריירה, שיחק עבור יוטה ג'אז.

## קישורים חיצוניים

* סטטיסטיקות הקריירה ב-NBA, באתר Basketball-reference.com

## הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:כדורסלני אוניברסיטת המדינה של אוקלהומה
קטגוריה:כדורסלני גולדן סטייט ווריורס
קטגוריה:כדורסלני ניו יורק ניקס
קטגוריה:כדורסלני שיקגו בולס
קטגוריה:כדורסלני יוטה ג'אז
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שחקני NBA שלא נבחרו בדראפט
קטגוריה:אוקלהומה: כדורסלנים
קטגוריה:אמריקאים שנולדו ב-1965
מריצה סיילרו

**מריצה סיילרו** (נולדה ב-16 בפברואר 1961) היא דוגמנית, מעצבת ואשת עסקים ונצואלית. מיס תבל 1979.

## ביוגרפיה
סיילרו נבחרה ב-1979 למלכת היופי של ונצואלה כנציגת מחוז ורגאס ובתחרות מיס תבל זכתה במקום הראשונה לאחר שניצחה בשלושת שלבי התחרות (שמלת ערב, בגד ים וריאיון עם השופטים), מיד לאחר שניצחה בתחרות הבמה התמוטטה עקב כך שצלמים ועיתונאים רבים הסתערו עליה על מנת לסקר את מיס תבל החדשה והיא הצילה מתמודדת בתחרות מליפול לתוך החור שנפער בבמה.

סיילרו היא הוונצואלית הראשונה שזכתה בתואר זה ולאחר מכן נהייתה ונצואלה אחת המדינות המצליחות בתחרות ועקב כך שמה נהפך למילה נרדפת ליופי בארצות דוברות הספרדית, והשם "מריצה" נהפך להיות פופולרי כשהורים רבים קראו לבנותיהם מריצה על שמה, ובנוסף ישנה גם ספינה שנקראת על שמה.

ב-2010 היא שיחקה תפקיד בטלנובלה לנוער. כיום היא בעלת בוטיק בקליפורניה בו היא מוכרת את העיצובים שלה.

היא נשואה לטניסאי המקסיקני ראול רמירז ולה שלושה ילדים.

## קישורים חיצוניים

קטגוריה:דוגמניות ונצואליות
קטגוריה:זוכות מיס ונצואלה
קטגוריה:משתתפות בתחרות מיס תבל 1979
קטגוריה:זוכות מיס תבל
קטגוריה:מהגרים למקסיקו
קטגוריה:ונצואליות שנולדו ב-1961
בנואה קוסטיל

**בנואה קוסטיל** (בצרפתית: **Benoît Costil**, נולד ב-3 ביולי 1987) הוא כדורגלן צרפתי המשחק בעמדת השוער.

## קריירה
קוסטיל התחיל את הקריירה שלו בקן, אך לא קיבל דקות משחק רבות ובעונת  יצא לעונת השאלה בוואן. ב-17 ביוני 2009 חתם בסדאן ובעונת  נבחר לשוער השנה בליגה. ב-14 ביוני 2011 חתם על חוזה ל-3 שנים בסטאד רן לאחר שסיים את חוזהו בסדאן ובכך חזר לליגה הראשונה אחרי 3 שנים בליגה השנייה. ב-24 במאי 2017 חתם לארבע שנים בבורדו.

בצעירותו שיחק קוסטיל בנבחרת צרפת בכדורגל עד גיל 21. ב-6 בנובמבר 2014 זומן לראשונה לסגל הנבחרת הבוגרת לקראת המשחקים נגד  ו. קוסטיל נכלל בסגל הנבחרת לקראת יורו 2016. ב-15 בנובמבר 2016 ערך את הופעת הבכורה שלו בנבחרת בתיקו 0-0 נגד .

## קישורים חיצוניים

* פרופיל השחקן באתר ל'אקיפ
* פרופיל השחקן באתר ההתאחדות לכדורגל בצרפת

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:קן: כדורגלנים
קטגוריה:כדורגלני קן
קטגוריה:כדורגלני סדאן
קטגוריה:כדורגלני סטאד רן
קטגוריה:כדורגלני בורדו
קטגוריה:כדורגלני אוסר
קטגוריה:כדורגלני ליל
קטגוריה:כדורגלני סלרניטנה
קטגוריה:כדורגלני נבחרת צרפת
קטגוריה:כדורגלני יורו 2016
קטגוריה:ספורטאים צרפתים באיטליה
קטגוריה:צרפתים שנולדו ב-1987
אירנה (אלה)

**אירנה** (ביוונית עתיקה: **Εἰρήνη**) היא אלת השלום במיתולוגיה היוונית. היא המקבילה היוונית של האלה הרומית "פאקס".

אירנה היא אחת מההורות. היא בתם של זאוס ושל תמיס אלת הצדק.

## פולחנה
אירנה מתוארת לרוב באמנות כאישה צעירה ויפה, האוחזת את קרן השפע וכן שרביט ולפיד. במטבעות הנושאות את דמותה היא נראית לפעמים מחזיקה עלה זית, או עומדת ליד ערימת כלי נשק שרופים.

היא הייתה נערצת במיוחד באתונה העתיקה. אחרי הניצחון של האתונאים על ספרטה בשנת 375 לפנה"ס, הוקמו לה מזבחות באתונה על חשבון הציבור. בשנת 371 לפנה"ס הונהג קרבן מדינה שנתי לכבודה. כמו כן עמד באראופגוס פסל שלה, בו היא נראית נושאת בזרועותיה את פלוטוס, אל העושר והכסף. הפסל הוכן בידי קפיסודוטוס הזקן, וזכה לפופולריות כה רבה עד שדמותו של קפיסודוטוס הונצחה על גבי מטבעות.

הפסל המקורי אבד, אולם שרדו העתקי שיש רומיים שלו. ההעתק המפורסם ביותר מוצג במוזיאון גליפטותק, במינכן שבגרמניה. בפסל נראית אירנה מביטה באהבה אימהית בפלוטוס, והוא למעשה נועד להראות לציבור כי השפע משגשג תחת חסות השלום. הפסל היה במקור באוסף של וילה אלבני ברומא, אולם נבזז בידי נפוליאון בונפרטה והובא לצרפת. לאחר מפלתו של נפוליאון, רכש את הפסל לודוויג הראשון, מלך בוואריה.

במחזהו של אריסטופאנס, "השלום", חקלאי אתונאי זקן מנסה לשחרר את אירנה מכלאה וכך לעצור את המלחמה הפלופונסית.

## הנצחה
האסטרואיד 14 אירנה  שהתגלה על ידי ג'ון ראסל הינד ב-1851, נקרא על שמה, לפי הצעתו של האסטרונום ג'ון הרשל.

## לקריאה נוספת

## קישורים חיצוניים

## הערות שוליים

קטגוריה:אלים יווניים
קטגוריה:האנשה במיתולוגיה היוונית
קטגוריה:אלות צדק
קטגוריה:אלות שלום
קטגוריה:דמויות מהמיתולוגיה שעל שמן כוכב לכת מינורי
Christus, der ist mein Leben, רי"ב 95

[250px|ממוזער|שמאל|ישו מקים לתחייה את העלם ב[נין (כפר)|נין]]
**Christus, der ist mein Leben** (בעברית: כריסטוס הוא חיי), רי"ב 95, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-16 שלאחר חג השילוש הקדוש, ב-12 בספטמבר 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה השש-עשרה שהלחין באך מאז החל למלא את תפקידו בלייפציג. בשבוע הקודם הלחין את הקנטטה רי"ב 138.

ב-1875 הוציאה לאור חברת באך את הקנטטה לראשונה, בכרך 22 של פרסומיה.

## מילים ומוזיקה
סדר הקריאה לאותו יום כולל פסוקים מהאיגרת אל האפסים בהם מתפלל פאולוס שהאמונה תתחזק בקרבם. בנוסף, נקראים פסוקים מהבשורה על-פי לוקאס בהם מתואר סיפור החזרתו לחיים של הנער מנין על ידי ישו. הלברית מתייחסת לסיפור התחייה ומביעה את התקווה שתגיע שעת המוות, על מנת להתאחד עם ישו. הטקסט כולל ארבעה כורלים של פסוקים מארבעה מזמורים שונים. זהו מספר חריג של כורלים בקנטטה אחת, כאשר בדרך כלל מספרם נע בין אחד לשניים בקנטטה. החלק הראשון נפתח בכורל ממזמור של מחבר לא ידוע ומסתיים בכורל ממזמור של מרטין לותר. החלק השלישי הוא ממזמור של ואלריוס הרברגר (Valerius Herberger), תאולוג ומשורר לותרני מסוף המאה ה-16. החלק האחרון הוא ממזמור של ניקולאוס הרמן (Nikolaus Herman), תאולוג ומשורר לותרני מתחילת המאה ה-16. זהותו של שאר הטקסט אינה ידועה.

הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, קרן טבעית, שני אבובי ד'אמורה, שני כינורות, ויולה, צ'לו ובאסו קונטינואו. לקנטטה 7 חלקים:
# כורל ורצ'יטטיב לטנור: *Christus, der ist mein Leben* (כריסטוס הוא חיי)
# רצ'יטטיב לסופרן: *Nun, falsche Welt* (עתה, עולם כוזב)
# כורל לסופרן: *Valet will ich dir geben* (שלום, רוצה אני לומר לך)
# רצ'יטטיב לטנור: *Ach könnte mir doch bald so wohl geschehn* (או, היוכל במהירות לעבור)
# אריה לטנור: *Ach, schlage doch bald, selge Stunde* (או, בואי מהר, שעת האושר)
# רצ'יטטיב לבס: *Denn ich weiß dies* (כי יודע אני)
# כורל: *Weil du vom Tod erstanden bist* (מאחר שאתה קמת מהמוות)

## הקלטות
היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1977), טון קופמן (ב-1997), מסאקי סוזוקי (ב-1998) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
לה צ'וררה (פנמה)

**לה צ'וררה** (בספרדית: **La Chorrera**) היא בירת מחוז פנמה אואסטה בפנמה. העיר נמצאת במרכז פנמה, כ-7 קילומטרים צפונית לחוף האוקיינוס השקט ובמרחק של כ-30 קילומטרים דרום-מערבית לפנמה סיטי, בירת פנמה. בעיר מתגוררים 62,803 תושבים (נכון ל-2010).

## היסטוריה
לה צ'וררה נוסדה ב-12 בספטמבר 1855. מקור השם לא ברור, אך יש תאוריה שאומרת שמקורו במפלים (בספרדית: chorros, צ'ורוס) הרבים באזור.

העיר הייתה חלק ממחוז פנמה עד שב-2014 פוצלו 5 נפות מן המחוז ליצירת המחוז החדש פנמה אואסטה. לה צ'וררה נקבעה כבירת המחוז החדש.

## כלכלה
האדמות באזור לה צ'וררה פוריות למדי ומגדלים בהן בין היתר אננס, אורז, מניהוט מצוי קנה סוכר.

## קישורים חיצוניים

* 

## הערות שוליים

קטגוריה:פנמה: ערים
קטגוריה:יישובים שהוקמו ב-1855
סלבקו לושטיצה

**סלבקו לושטיצה** (בסרבו-קרואטית: **Slavko Luštica**;  11 בינואר 1923 – 14 ביולי 1992) היה כדורגלן ומאמן כדורגל יוגוסלבי ממוצא קרואטי.
## קריירה
לושטיצה נולד בקהילת דייגים קטנה במפרץ קוטור. הוא החל לשחק במחלקת הנוער של אוסביט שיברניק מהעיר שיברניק, ועלה לקבוצה הבוגרת שלה כשהוא בן 13 בלבד. לושטיצה פרץ לתודעה לראשונה כאשר גבר יחד עם הנבחרת הצעירה של יוגוסלביה על הנבחרת הצעירה של הונגריה, שהייתה ידועה כנבחרת חזקה. זמן קצר לאחר מכן חתם בהיידוק ספליט, בה שיחק במשך כל הקריירה שלו. ב-9 במרץ 1941 ערך את הופעת הבכורה שלו במועדון בניצחון 5-2 על קונקורדיה זאגרב. הוא שיחק בכל משחקי הקבוצה במהלך מלחמת העולם השנייה. לאחר סיום המלחמה המשיך לושטיצה לשחק בהיידוק ספליט וזכה איתה שלוש פעמים באליפות יוגוסלביה. בסך הכל ערך 634 הופעות במדי הקבוצה, נתון שממקם אותו במקום השלישי בהיסטוריית הקבוצה, והבקיע 86 שערים.

ב-23 באוגוסט 1951 ערך לושטיצה את הופעת הבכורה שלו בנבחרת יוגוסלביה בניצחון 4-2 במשחק ידידות נגד נבחרת נורווגיה באוסלו. בהמשך ערך שתי הופעות נוספות בנבחרת.

לאחר פרישתו ממשחק פעיל אימן לושטיצה את היידוק ספליט, אותה הוביל לזכייה באליפות. בהמשך אימן את אולימפיה ליובליאנה ואת נבחרת יוגוסלביה.

## תארים
### כשחקן
* אליפות יוגוסלביה (3): 1950, 1952, 1954/1955

### כמאמן
* אליפות יוגוסלביה (1): 1970/1971

## קישורים חיצוניים

קטגוריה:כדורגלנים יוגוסלבים
קטגוריה:קשרי כדורגל יוגוסלבים
קטגוריה:כדורגלני היידוק ספליט
קטגוריה:כדורגלני נבחרת יוגוסלביה
קטגוריה:כדורגלנים באולימפיאדת הלסינקי (1952)
קטגוריה:מאמני כדורגל יוגוסלבים
קטגוריה:מאמני היידוק ספליט
קטגוריה:מאמני נבחרת יוגוסלביה בכדורגל
קטגוריה:יוגוסלבים שנולדו ב-1923
קטגוריה:יוגוסלבים שנפטרו ב-1992
מיקאל לוסטיג

**קארל מיקאל לוסטיג** (בשוודית: **Carl Mikael Lustig**; נולד ב-13 בדצמבר 1986) הוא כדורגלן עבר שוודי ששיחק בעמדת המגן ימני 

## קריירת מועדונים
לוסטיג התחיל את הקריירה שלו באומאו עיר הולדתו. אחרי עונה אחת בקבוצה הבוגרת, חתם בסונדסוואל שעלתה אז לליגת העל השוודית.

בקיץ  חתם ברוזנבורג בלקלאב מליגת העל הנורווגית במדיה שיחק 3 שנים.

ב-23 בנובמבר 2011 נסגרה עסקת העברתו לסלטיק מליגת העל הסקוטית והוא הצטרף למועדון עם פתיחת חלון העברות ב-1 בינואר 2012. כעבור חודשיים ערך את הופעת הבכורה שלו במועדון בתיקו 1-1 נגד אברדין. ב-1 בספטמבר 2012 הבקיע את שער הבכורה שלו במועדון במשחק הליגה נגד היברניאן בו גם הבקיע גול עצמי לחובת קבוצתו.

ב-21 ביוני 2019 לוסטיג עזב את סלטיק אחרי 7 וחצי עונות וחתם בגנט מליגת העל הבלגית. ב-25 באוגוסט 2020 חזר לוסטינג לשוודיה וחתם בא.י.ק סולנה.

## קריירה בינלאומית
ב-19 בינואר 2008 ערך את הופעת הבכורה שלו בנבחרת שוודיה בניצחון 0-2 נגד .

ב-29 במרץ 2011 הבקיע את שער הבכורה שלו בנבחרת בניצחון 1-2 נגד . ב-16 באוקטובר 2012 הבקיע את השער שני עבור נבחרתו במשחק נגד  בו נבחרתו נקלעה לפיגור 4-0 והצליחה להשוות ל 4-4.

לוסטיג נכלל בסגל הנבחרת לקראת יורו 2012 ויורו 2016.

## קישורים חיצוניים

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני סונדסוואל
קטגוריה:כדורגלני רוזנבורג
קטגוריה:כדורגלני סלטיק
קטגוריה:כדורגלני גנט
קטגוריה:כדורגלני א.י.ק סולנה
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני מונדיאל 2018
קטגוריה:שוודים שנולדו ב-1986
המפלגה הדרום-אפריקאית (איחוד דרום אפריקה)

[185px|ממוזער|[לואי בותה, מייסד המפלגה]]
**המפלגה הדרום-אפריקאית** (באנגלית: **South African Party** ובאפריקאנס: **Suid-Afrikaanse Party**) הייתה מפלגה פוליטית מרכז-ימין אפריקאנרית בדרום אפריקה בין השנים 1910 ו-1934. היא הוקמה כמיזוג של ארבע מפלגות דרום-אפריקאיות ותיקות: המפלגה הדרום-אפריקאית ומפלגת אפריקאנר בונד ממושבת הכף, מפלגת העם ממושבת טרנסוואל, ומפלגת האורנג' ממושבת נהר האורנג'. מפלגות אלו פעלו במושבות הבריטיות השונות בדרום אפריקה החל משלהי המאה ה-19, ואף שלטו בהן לפרקים במהלך העשור הראשון של המאה ה-20.

## היסטוריה
מהקמת איחוד דרום אפריקה בשנת 1910 הנהיגה המפלגה הדרום-אפריקאית את המדינה במהלך 14 השנים הראשונות לקיומה. המפלגה הדרום-אפריקאית ייצגה בעיקר את המעמד הבינוני, יוצאי אנגליה. 

בשנת 1924 היא הובסה על ידי המפלגה הלאומית ומצאה עצמה בספסלי האופוזיציה. בשנת 1934 היא התמזגה אל תוך המפלגה המאוחדת. לאורך מרבית שנות קיומה ניהלה המפלגה מאבק עם המפלגה הלאומית על בכורת השלטון. למרות שבדומה למפלגה הלאומית זוהתה המפלגה הדרום-אפריקאית עם הציבור האפריקאנרי וכמוה גם היא ראתה את עצמה כמי שתפקידה להגן על מעמדו, היה ביניהם שוני בולט. בעוד המפלגה הלאומית קידמה מצע שמרני לאומני שדגל בהתנתקות מבריטניה ובהקמת רפובליקה, המפלגה הדרום-אפריקאית פנתה אל כלל הציבור הלבן בדרום אפריקה ושאפה לטפח זהות לבנה כלל דרום-אפריקאית. בנוסף, המפלגה הדרום-אפריקאית נחשבה לליברלית יותר, ויחסה לבריטניה ושייכותה של דרום אפריקה למלוכה הבריטית היה חיובי בדרך כלל.

## מנהיגי המפלגה

## הישגי המפלגה

## ראו גם
* המפלגה הדרום-אפריקאית (מושבת הכף)
* אפריקאנר בונד
* מפלגת העם
* המפלגה היוניוניסטית
* לואי בותה

## קישורים חיצוניים

* 

## הערות שוליים

דרום אפריקאית
מתקפת נגד

**מתקפת נגד** או **התקפת נגד** היא טקטיקה אפשרית לתגובה על התקפה. והיא אחת משלוש הצורות של קרב ההגנה. מטרותיה של מתקפת נגד יכולות להיות שיבוש מתקפת אויב במהלכה ("מתקפת שיבוש"), שלילה או סיכול יתרונות שהאויב השיג במהלך התקפתו, או גביית מחיר על תוקפנות האויב, בדרך כלל על ידי כיבוש מחדש של שטח או השמדת כוחות אויב. או כיבוש שטחי אויב. תנאי חשוב להתקפת נגד מוצלחת הוא התאוששות וצבירת הכוח אצל המגן.

אמירה המיוחסת לנפוליאון בונפרטה ומעידה על החשיבות שייחס לצורת קרב זו היא "הסכנה הגדולה ביותר הנה ברגע הניצחון". מתקפת נגד עשויה לנצל עייפות, שאננות, חוסר ערנות או מלאי תחמושת ו/או דלק מצומצם אצל אויב ולשלול ממנו פירות ניצחון שנוצר זה עתה. ארדאן די פיק, בהתייחסו למתקפות נגד, אמר: "גנרל, או אף קפטן פשוט, המעסיק את כל כוחותיו בהסתערות על נקודה, יכול בוודאות לראות אותה נכבשת חזרה במתקפת נגד מאורגנת של ארבעה אנשים ורב"ט"

מקרה נוסף שבו מקובל לפעול בטקטיקה של מתקפת נגד, הוא כאשר כוח נקלע לשטח הריגה ואפשרות הנסיגה חסומה בפניו. במקרה כזה מתקפת הנגד בדרך כלל נדונה לכישלון אך מהווה תחליף לכניעה, ועשויה לגבות מחיר מהאויב.

## ראו גם
* מתקפת הנגד במחוז חרקיב 2022
* מתקפת הנגד של 8 באוקטובר

## הערות שוליים

קטגוריה:טקטיקה צבאית
חמד (בחריין)

**חמד** (בערבית: **مدينة حمد**) היא עיר במערב בחריין במחוז הצפוני. בעבר העיר הייתה חלק מהאזור הדרומי של העיר רפאע עד שהתנתקה ממנה בשנת 1991 והפכה לעיר עצמאית. העיר קרויה על שם יורש העצר של בחריין באותה התקופה, חמד בן עיסא אאל ח'ליפה.

## היסטוריה
העיר הוקמה בשנת 1984 כעיר דירות של הממשלה עבור אלו שאינם יכולים להרשות לעצמם לקנות דירה בשאר חלקי הארץ עקב המחירים הגבוהים. בשנת 1990 פתחה הממשלה את העיר עבור העם הכוויתי שסבל מהשפעות מלחמת המפרץ וסיפקה לו בעיר בתי מגורים, בתי ספר ואת שאר המתקנים שבעיר, ובשנת 1991 חזרו הכוויתים לכווית.

## גאוגרפיה
העיר חמד נמצאת כ-18 קילומטר מבירת בחריין מנאמה. העיר חמד קרובה לאזור סאח'יר אשר מכיל את הפורמולה 1 הכי גדולה במזרח התיכון.

העיר חמד מפורסמת ב-22 הכיכרות, וכתובות מגורים בעיר מבוססות על הכיכר הקרובה. בשנת 2012 מנתה אוכלוסיית העיר כ-133,550 אנשים.

## תחבורה
נמל התעופה הבינלאומי בחריין נמצא כ-19 קילומטר מהעיר על האי מוחארק.
## קישורים חיצוניים

קטגוריה:בחריין: ערים
קטגוריה:יישובים שהוקמו ב-1984